ເກົາຫຼີເໜືອ ທົດລອງ ອາວຸດນິວເຄລຍ ຄັ້ງທີ 3 (ສະໄລດ໌/ວີດີໂອ)
ເກົ່າຫລີເໜືອ ປະກາດຜົນສໍາເລັດ ໃນການທົດ​ລອງ​ “​ລະ​ເບີດ​ນິວ​ເຄລຍ ຂະໜາດເບົາກວ່າ ​ແລະ​ນ້ອຍ” ແຕ່ມີ​ພະລັງ​​ແຮງກວ່າ ການ​ທົດ​ລອງຄັ້ງ​ທີ່​ແລ້ວ.
ເກົາຫລີເໜືອກ່າວວ່າ ຕົນໄດ້ “ປະສົບຜົນສໍາເລັດ” ໃນການທົດ ລອງ ນິວເຄລຍຄັ້ງທີສາມ ຊຶ່ງເປັນການທ້າທາຍ ຕໍ່ຄຳເຕືອນ ຂອງສະຫະປະ ຊາຊາດ ເພື່ອໃຫ້ຢຸດເຊົາໂຄງການພັດທະນາ ອາວຸດນິວເຄລຍຂອງຕົນ ນັ້ນ ສື່ມວນຊົນຂອງລັດກ່າວໃນວັນອັງຄານມື້ນີ້ວ່າ ການທົດລອງໃຕ້ດິນໄດ້ໃຊ້ “ລູກລະເບີດນິວເຄລຍຂະໜາດເບົາກວ່າ ແລະນ້ອຍ” ນັ້ນ ແມ່ນມີພະລັງລະເບີດທີ່ແຮງກວ່າການທົດລອງຄັ້ງທີ່ແລ້ວ ສື່ຂອງລັດກ່າວວ່າ ການທົດລອງດັ່ງກ່າວ ແມ່ນເປັນການຕອບໂຕ້ ຕໍ່ອັນທີ່ຮ້ອງວ່າ “ການເປັນປໍລະປັກທີ່ບໍ່ໄຕ່ຕອງ” ຂອງສະຫະລັດ ນັກຂ່າວຄົນນຶ່ງຂອງໂທລະພາບລັດຖະບານເກົາຫຼີເໜືອປະກາດ ວ່າ: “ວິຊາການທາງດ້ານວິທະຍາສາດ ໃນການປ້ອງກັນປະເທດ ຊາດຂອງພວກເຮົາ ໄດ້ປະສົບຜົນສໍາເລັດ ໃນການທົດລອງນິວເຄລຍໃຕ້ດິນຄັ້ງທີສາມ ຢູ່ທີ່ບ່ອນທົດລອງນິວເຄລຍໃຕ້ດິນ ໃນພາກເໜືອຂອງປະເທດ ເມື່ອວັນທີ 12 ກຸມພາ ປີ 2013 ນີ້ ” ເລຂາທິການໃຫຍ່ສະຫະປະຊາຊາດ ທ່ານ Ban Ki-moon ໄດ້ປະ ນາມໃນທັນທີວ່າ ເປັນການເຄື່ອນໄຫວທີ່ສ້າງ “ຄວາມບໍ່ທຸ່ນທ່ຽງຢ່າງ ຮ້າຍແຮງ” ແລະຮ້ອງວ່າ “ເປັນການລະເມີດຢ່າງຈະແຈ້ງ ແລະຮ້າຍ ແຮງ” ຕໍ່ການລົງໂທດຂອງນາໆຊາດ ປະທານາທິບໍດີ ສະຫະລັດ ທ່ານ Barack Obama ຮ້ອງການທົດລອງນີ້ວ່າ “ເປັນການທ້າທາຍເກາະຜິດຢ່າງແຮງ” ໂດຍກ່າວວ່າ ມັນເປັນການນາບຂູ່ຕໍ່ຄວາມປອດໄພຂອງສະ ຫະລັດແລະສັນຕິພາບຂອງນາໆຊາດ ທ່ານໄດ້ຮຽກຮ້ອງໃຫ້ເອົາມາດຕະການ “ຢ່າງວອງໄວ ແລະເປັນທີ່ໜ້າເຊື່ອຖື” ໂດຍປະຊາຄົມນາໆຊາດ ຈີນ ຊຶ່ງເປັນພັນທະມິດໃກ້ຊິດຂອງເກົາຫລີເໜືອ ໄດ້ສະແດງອອກໃນອັນທີ່ທາງການຈີນຮ້ອງວ່າ “ການຄັດຄ້ານຢ່າງແຂງຂັນ" ຕໍ່ການທົດລອງດັ່ງກ່າວນີ້ ບັນດານັກການທູດກ່າວວ່າ ສະພາຄວາມໝັ້ນຄົງ ສະຫະປະຊາຊາດ ຈະພົບປະກັນໃນຕອນເຊົ້າຂອງວັນອັງຄານມື້ນີ້ ທີ່ນະຄອນນິວຢອກ ເພື່ອຊອກຫາການໂຕ້ຕອບຕໍ່ເລື່ອງດັ່ງກ່າວ ນັກຂ່າວວີໂອເອ Steve Herman ກ່າວວ່າ ເກົາຫລີໃຕ້ ຊຶ່ງໄດ້ຍົກລະດັບການຕຽມພ້ອມ ທາງທະຫານຂອງຕົນນັ້ນ ກໍາລັງສັງເກດການ ກ່ຽວກັບການທົດລອງລະເບີດນິວເຄລຍ ຫລືການຍິງລູກສອນໄຟ ເພີ້ມຕື່ມ ຂອງເກົາຫລີເໜືອ